biswa921/hiwiki-latest-pages-articles-raw huggingface dataset:
मार (राक्षस)

right|thumb|300px|स्वात घाटी से प्राप्त मार की मूर्ति का सिर
right|thumb|300px|मार का बुद्ध पर प्रहार (यहाँ बुद्ध केवल संकेत रूप में हैं।)

मार (चीनी भाषा: 魔; pinyin: mó; तिब्बती : bdud; ख्मेर: មារ; बर्मी भाषा: မာရ်နတ်; थाई: มาร; सिंहल: මාරයා), एक दानव था जिसने गौतम बुद्ध को सुन्दर स्त्रियों की सहायता से पथभ्रष्ट करने के अनेक प्रयास किये। अधिकांश कथाओं में, ये सुन्दर स्त्रियाँ, मार की पुत्रियाँ थीं।

श्रेणी:बौद्ध धर्म
सिरैमिक इंजीनियरी

right|thumb|350px|शत प्रतिशत सिलिकॉन नाइट्राइड (Si3N4) से निर्मित बीयरिंग के विभिन्न भाग
अकार्बनिक, अधात्विक पदार्थों से तरह-तरह की वस्तुओं के निर्माण से सम्बन्धित इंजीनियरी को सिरैमिक इंजीनियरी (Ceramic engineering) कहते हैं।

सन्दर्भ

इन्हें भी देखें
रासायनिक इंजीनियरी
पदार्थ विज्ञान
यांत्रिक इंजीनियरी
सिन्टरण

श्रेणी:विषयानुसार अभियान्त्रिकी
श्रेणी:पदार्थ विज्ञान
श्रेणी:औद्योगिक प्रक्रियाएँ
मदन भण्डारी

thumb|right|मदन भंडारी
मदन भंडारी (27 जून 1952 - 16 मई 1993) एक नेपाली राजनीतिज्ञ तथा कम्यूनिष्ठ पार्टी के नेता है। वे वर्तमान नेपाल की राष्ट्रपति श्रीमती बिद्या देवी भंडारी के पति है। वह एक कट्टर कम्युनिस्ट  थी उनकी उनके मौत बारे उनका ड्राइवर  अमर लामा उसके पर गंभीर सवाल उठे थे कहा जाता है  की उसी ड्राईवर ने मदन भंडारी  को त्रिशूली नदी में फेंका है। 

सन्दर्भ

श्रेणी:नेपाल के लोग
श्रेणी:1952 में जन्मे लोग
श्रेणी:१९९३ में निधन
जसकौर मीणा

जसकौर मीणा एक भारतीय राजनीतिज्ञ तथा वर्तमान में दौसा से लोकसभा सांसद हैं। पूर्व केंद्रीय मानव संसाधन विकास राज्य मंत्री हैं। वे सवाई माधोपुर से लगातार  लोकसभाओं ( 1999-2004) में प्रतिनिधित्व किया। ये भारतीय जनता पार्टी के संस्थापक सदस्यों में शामिल थी और लम्बे समय तक केंद्रीय कार्यकारिणी में उपाध्य्क्ष रही। जब भी यह सक्रिय राजनीति में नही रहीं उस दौरान इन्होंने सवाई माधोपुर व लालसोट क्षेत्र के जनजातीय युवाओं व बालिकाओं की शिक्षा व रोजगार हेतु प्रेरित किया, उनके प्रति लोगों में निष्ठा व उनके लोगों के जुड़ाव के कारण भारतीय जनता पार्टी ने 2019 में एक बार फिर मौका दिया और जसकौर मीना दौसा से सांसद चुनी गई।

परिचय 
जसकौर मीणा भारतीय जनता पार्टी में शामिल होने से पूर्व शिक्षिका थी। बाद में भाजपा की राष्ट्रवादी विचारधारा से प्रभावित होकर राजनीती में सक्रिय भूमिका निभाई।

सन्दर्भ

श्रेणी:जीवित लोग
श्रेणी:1947 में जन्मे लोग
श्रेणी:सांसद
श्रेणी:राजस्थान के सांसद
श्रेणी:मीणा जनजाति के लोग
रदरफोर्ड का परमाणु मॉडल

right|thumb|200px|रदरफोर्ड के परमाणु मॉडल का चित्रात्मक रूप : इसमें इलेक्ट्रॉनों को हरे रंग से एवं नाभिक को लाल रंग से दर्शाया गया है।
thumb|300px|रदरफोर्ड के मॉडल पर आधारित परमाणु का एक त्रिवीमीय एनिमेशन (3D animation)
रदरफोर्ड का परमाणु मॉडल प्रसिद्ध रसायनज्ञ तथा भौतिकशास्त्री अर्नेस्ट रदरफोर्ड द्वारा प्रस्तुत परमाणु मॉडल है जिसे उन्होने सन 1911 के अपने इलेक्ट्रॉन के प्रयोगों के आधार पर प्रस्तुत किया। इस मॉडल ने परमाणु के भीतर धनावेशित भाग होने की बात बताई। उन्होंने यह दर्शाने के लिए एक प्रयोग किया, जो निम्नानुसार है:

रदरफोर्ड ने सोने की 100 nm (100 नेनोमीटर) की पतली पन्नी पर अल्फा कणों की बौछार की। सोने की पन्नी के चारों ओर फोटोग्राफिक प्लेट लगाई जो प्रतिदीप्त पदार्थ (ZnS, जिंक सल्फाइड)से लेपित थी। जब उन्होने सोने की पन्नी पर अल्फा कणो की बौछार की तो निम्न परिणाम प्राप्त हुए-
 अधिकांश अल्फा कण सोने की पन्नी से बिना विक्षेपित हुए निकल गए। 
 अल्फा कणो का कम अंश बहुत कम कोण से विक्षेपित हुआ। 
 बहुत ही थोड़े कण (1,00,000 में से 1) वापिस उसी पथ से लौट आए अर्थात 180० के कोण पर लौट आए। 
रदरफोर्ड ने यह निष्कर्ष निकाले -
 परमाणु का अधिकांश भाग रिक्त या खोखला होता है। 
 कुछ ही अल्फा कण प्रतिकर्षण बल के कारण विक्षेपित हुए। इससे यह पता चलता है कि परमाणु के मध्य धनावेशित भाग पाया जाता है। 
 रदरफोर्ड ने गणना करके दिखाया कि नाभिक का आयतन परमाणु के कुल आयतन की तुलना में नगण्य है। परमाणु की त्रिज्या लगभग 10−10 होती है व नाभिक की त्रिज्या 10−15 होती है। 
 परमाणु का धनावेश व द्रव्यमान एक अति अल्प क्षेत्र में केन्द्रित होता है। रदरफोर्ड ने इसे 'नाभिक' कहा। 
 रदरफोर्ड ने कहा कि नाभिक के चारो ओर इलेक्ट्रॉन वृत्ताकार कक्षाओ में जिन्हे कक्षा कहा गया। इन कक्षाओ में इलेक्ट्रॉन बहुत तेजी से घूमते हैं। इसलिए यह परमाणु मॉडल सौरमंडल से मिलता-जुलता है,जिसमे सूर्य नाभिक होता है और ग्रह गतिमान इलेक्ट्रॉन की तरह होते हैं। 
 इलेक्ट्रॉन और नाभिक आपस में आकर्षण के स्थिर वैधयुत बलो द्वारा बंधे रहते हैं।

 बाहरी कड़ियाँ 
 Rutherford's Model by Raymond College
 Rutherford's Model by Kyushu University

श्रेणी:भौतिक विज्ञान
पीजूष गांगुली

पीयुष गांगुली (बंगाली भाषा: পীযূষ গঙ্গোপাধ্যায়, 2 जनवरी 1965 - 24 अक्टूबर 2015) भारत से एक बंगाली फिल्म, टीवी और नाट्य अभिनेता थे। उन्होने अभिनय जीवन की शुरूआत रंगमंच कलाकार के रूप में की थी तदोपरांत वे टेलीविजन तथा फिल्म अभिनय की ओर उन्मुख हुए। बंगाल फिल्म जर्नलिस्ट एसोसिएशन की ओर से उत्तम अभिनय का वर्ष 2005 का पुरस्कार तथा पश्चिम बंगाल सरकार टेली अकादमी पुरस्कार 2014 तथा कुछ अन्य पुरस्कार भी इन्हें प्राप्त हुए थे। उन्होने कुछ विशिष्ट बंगाली फिल्मों जैसे अपर्णा सेन की ‘गायनार बक्शा, अंजन दत्त की ब्योमेश-बक्शी तथा शेखर दास की ‘माहुलबनिर सेरेन्ग’ आदि में अपने उत्कृष्ट अभिनय की छाप छोड़ी।

वे 20 अक्टूबर को हाबड़ा के निकट कोना एक्सप्रेस वे के पास संतरागाछी में हुई एक कार दुर्घटना में गंभीर रूप से घायल हो गये थे। 25 अक्टूबर, 2015 को बेले व्यू क्लिनिक, कोलकाता में उनका निधन हो गया।

सन्दर्भ

बाहरी कड़ियाँ

 	
श्रेणी:अभिनेता
श्रेणी:पश्चिम बंगाल के लोग
श्रेणी:कोलकाता के लोग
श्रेणी:1965 में जन्मे लोग
श्रेणी:२०१५ में निधन
थॉमसन का परमाणु मॉडल

right|thumb|251x251px|थॉमसन द्वारा प्रस्तुत परमाणु का मॉडल । इसमें इलेक्क्ट्रॉनों को नीले रंग में दिखाया गया है जो एकसमान रूप से धनावेशित गोले (लाल रंग) में फैले होते हैं।

सन 1891-1897 तक के अपने प्रयोगो द्वारा सन 1898 में जे.जे. थॉमसन ने यह बताया की परमाणु एक समान आवेशित गोला (त्रिज्या लगभग 10−10m) होता है, जिसमे धनावेश समान रूप से वितरित रहता है। इस पर इलेक्ट्रॉन इस प्रकार स्थित होते हैं कि उससे एक स्थिर व स्थायी वैद्युत व्यवस्था प्राप्त हो जाती है। इसे इलेक्ट्रॉन]की खोज के शीघ्र ही बाद, और परमाणु नाभिक की खोज से पहले तैयार किया गया था। इस प्रस्तावित मॉडल को थॉमसन ने मार्च १९०४ में उस समय की प्रतिष्ठित वैज्ञानिक पत्रिका 'फिलॉस्फिकल मैग्जीन' में प्रकाशित कराया था। थॉमसन के विचार से-
 ... तत्त्वों के परमाणुओं में अनेकों ऋणावेशित कणिकाएँ (corpuscles) एकसमान रूप से धनावेशित एक गोले में बन्द होतीं हैं। 
 (... the atoms of the elements consist of a number of negatively electrified corpuscles enclosed in a sphere of uniform positive electrification, ...) [Thomson, J. J. (March 1904). "On the Structure of the Atom: an Investigation of the Stability and Periods of Oscillation of a number of Corpuscles arranged at equal intervals around the Circumference of a Circle; with Application of the Results to the Theory of Atomic Structure" (PDF). Philosophical Magazine. Sixth. 7 (39): 237–265. doi:10.1080/14786440409463107.
इस परमाणु मॉडल को विभिन्न प्रकार के नाम दिए गए है। जैसे: प्लम-पुडिंग मॉडल (Plum-pudding model), रेज़िन-पुडिंग मॉडल, तरबूज मॉडल आदि। इस मॉडल का नाम तरबूज मॉडल इसलिए रखा गया क्योंकि इस मॉडल में परमाणु का धनावेश  या तरबूज के समान माना गया है और इलेक्ट्रॉन इसमे प्लम अथवा बीज की तरह उपस्थित है। 

इस मॉडल की महत्वपूर्ण बात यह है कि इसमे परमाणु का द्रव्यमान पूरे परमाणु पर समान रूप से बंटा हुआ माना गया है। परन्तु यह मॉडल भविष्य के परमाणु के प्रयोगो के संगत नहीं पाया गया। यह परमाणु मॉडल रदरफोर्ड के प्रकीर्णन को नहीं समझा सका। इसलिए इसे रद्द कर दिया गया। यह मॉडल परमाणु की विद्युत उदासीनता को पूर्णतया स्पष्ट करता था। थॉमसन को सन 1906 में भौतिकी में गैसों की विद्युत चालकता पर सैद्धान्तिक व प्रायोगिक जांच के लिए नोबेल पुरस्कार से सम्मानित किया गया था। इस परमाणु मॉडल के सिद्धान्त का खंडन अर्नेस्ट रदरफोर्ड ने अपने सन 1911-1919 तक के परमाणु मॉडल के प्रयोगो के आधार पर किया।

 सन्दर्भ 

श्रेणी:अप्रचलित वैज्ञानिक सिद्धांत

श्रेणी:परमाणु
समवशरण

right|thumb|400x400px|तीर्थंकर का दिव्य समवशरण
जैन धर्म में समवशरण "सबको शरण", तीर्थंकर के दिव्य उपदेश भवन के लिए प्रयोग किया जाता है| समवशरण दो शब्दों के मेल से बना है, "सम" (सबको) और "अवसर"। जहाँ सबको ज्ञान पाने का समान अवसर मिले, वह है समवशरण। यह तीर्थंकर के केवल ज्ञान प्राप्त करने के पश्चात् देवों द्वारा बनाया जाता है|http://philtar.ucsm.ac.uk/encyclopedia/jainism/jains.html  Jains समवशरण "जैन कला" में काफी प्रचलित है।

 भवन 
right|thumb|तीर्थंकर आदिनाथ का समवशरण
समवशरण में तीर्थंकर एक कोमल गद्दी पर विराजमान होते है परंतु उसे छूते नहीं है (उससे दो उंगुल ऊपर)|[3] तीर्थंकर के पास उनके गणधर (मुख्य शिष्य) विराजते है। अन्य सभी इस प्रकार विराजते है:[4]
 पहले भवन में मुनि
 दुसरे में, एक तरह की देवियाँ
 तीसरे में, आर्यिका
 अगले तीन भवन में, अन्य तीन तरह की देवियाँ
 अगले चार भवन में, चार जातियों के देव (स्वर्गों में निवास करने वाले जीव)
 ग्यारहवें भवन में पुरुष,
 आखरी भवन में पशु।
जैन ग्रंथो के अनुसार, समवशरण में चार चौड़ी सड़के होती है जिनमे हर सड़क पर एक मानस्तंभ होता है।[5] भवन का कुल आकार उस युग में लोगों की ऊंचाई पर निर्भर करता है| 

 समवशरण का प्रभाव 
thumb|समवशरण
समवशरण में तीर्थंकर पूर्व दिशा की और मुख करके विराजते है, पर ऐसा प्रतीत होता है की वह चारों दिशाओं में देख रहे है।[4] तीर्थंकर सरलता से जैन दर्शन का उपदेश देते हैं।[7] सभी जीव (जानवर भी) इस उपदेश को सुनते है, और अहिंसा के मार्ग पर अगर्सर होते है। तीर्थंकर की दिव्य ध्वनि सबको समान रूप से सुनाई पड़ती है।[4]

 चित्र 

इन्हें भी देखें
 जैन धर्म में भगवान

 टिपण्णी 

सन्दर्भ
 
 

श्रेणी:जैन धर्म
चकिया, बिहार

चकिया (Chakia) भारत के बिहार राज्य के पूर्वी चम्पारण ज़िले में स्थित एक शहर है।"Tourism and Its Prospects in Bihar and Jharkhand ," Kamal Shankar Srivastava, Sangeeta Prakashan, 2003"Bihar Tourism: Retrospect and Prospect ," Udai Prakash Sinha and Swargesh Kumar, Concept Publishing Company, 2012, ISBN 9788180697999"Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810

 इन्हें भी देखें 
 पूर्वी चम्पारण ज़िला

 सन्दर्भ 

श्रेणी:बिहार के शहर
श्रेणी:पूर्वी चम्पारण जिला
श्रेणी:पूर्वी चम्पारण ज़िले के नगर
नन्द बाबा

thumb|150px|right|नन्द व यसोदा बाल-कृष्ण को झूला झुलाते हुये।
नन्द (नन्द गोप , नन्द राय या नन्द बाबा), हरिवन्श व पुराणो के अनुसार "पावन ग्वाल" के रूप मे विख्यात यादव गोपालक जाति के मुखिया थे। वह एक राजा और क्षत्रिय थे। वह भगवान कृष्ण के पालक पिता थे।  
नन्द प्राचीन यादव साम्राज्य के शक्तिशाली मंडलों में से एक, गोकुल मण्डल के मंडलाधीश या प्रमुख थे। रिश्ते में नन्द और वसुदेव चचेरे भाई थे। वसुदेव ने अपने नवजात शिशु कृष्ण को लालन पालन हेतु नन्द को सौंप दिया था। नन्द व उनकी पत्नी यशोदा ने कृष्ण व बलराम दोनों को पाला-पोसा। नन्द का पुत्र होने के नाते कृष्ण का एक नाम "नंद-नंदन" , नंदलाल , नंद कुमार भी है। 

नन्द पौराणिकी
राजा नन्द
अनेक शास्त्रों में नन्द को राजा नन्द (नन्द राय) के रूप में व्यक्त किया गया है। नन्द राजा वसुदेव के संबंधी व चचेरे भाई थे

कृष्ण चरित्र
भागवत पुराण  के अनुसार, गोकुल राज्य के राजा नन्द, राजा वसुदेव के चचेरे भाई थे।

राजा वसुदेव का विवाह मथुरा के राजा उग्रसेन के भाई देवक की पुत्री देवकी से हुआ था।  देवकी कंस की चचेरी बहन थीं | कंस ने अपने पिता  उग्रसेन को कारागार मे डाल कर मथुरा का राज्य स्वयं हड़प लिया था। देवकी के आठवें पुत्र द्वारा कंस के वध की आकाशवाणी के प्रभाव मे कंस ने देवकी सभी पुत्रो को जन्म के समय ही मार देने की योजना बनाई थी। इस प्रकार देवकी के छः पुत्रों का वध कर दिया गया। परंतु सातवें पुत्र के गर्भ को योगमाया द्वारा रोहिणी के गर्भ मे स्थापित कर दिया गया, ।

नन्द गोपेश्वर 
नन्द गोप एक बार शुक्लतीर्थ की यात्रा पर गए। रास्ते में उन्होने कोटेश्वर शिव की आराधना नित्य दस करोड़ ताजपुष्पों से की। कुछ समय पश्चात शिव प्रसन्न हुये व उन्हे अपने "गणों" में शामिल किया और इस प्रकार नन्द गोपेश्वर कहलाए।

नन्द स्मारक
thumb|right|नंदगाँव का एक दृश्य
thumb|right|नंदगाँव मे लठमार होली के समय का दृश्य
नंदगाँव

ब्रज मे बरसाना के निकट नंदगाँव एक धार्मिक स्थल है। यह अधीनस्थ सामंत नन्द बाबा की राजधानी था जहां वह अपने अनुयायियों व ग्वालों (गोपो )साथ निवास करते थे।

नन्द भवन (चौरासी खंबा मंदिर)
नन्द के निवास स्थल को नन्द भवन कहा जाता है, जहाँ कृष्ण बड़े हुये व अपने बाल्यकाल के कुछ वर्ष बिताए वहाँ महाबन का प्रमुख प्रसिद्ध मंदिर है। पीले रंग की इस इमारत के अंदर चौरासी खंभे हैं जिन पर कृष्ण के बाल्यकाल की अनेकों आकृतियाँ चित्रित हैं। ऐसा माना जाता है कि इस भौतिक जगत मे 84000 प्रकार के जीव जन्तु हैं और प्रत्येक खंभा ब्रह्मांड मे निवास करने वाली 1000 योनियों का प्रतीक है।

नन्द घाट
नन्द घाट पवित्र नदी यमुना के तट पर स्थित है। यह घाट इस घटना से संबन्धित बताया जाता है जबकि एक बार नन्द को यमुना नदी में स्नान करते समय बरुण भगवान के अनुयायियों ने बंदी बना लिया था और कृष्ण ने उन्हे छुड़ाया था। 

 इन्हें भी देखें 
नंदवंशी

सन्दर्भ

श्रेणी:कृष्ण
श्रेणी:हिन्दू देवी-देवता
श्रेणी:हिन्दू कथाएं
श्रेणी:हिन्दू मिथक चरित्र
श्रेणी:पौराणिक/साहित्यिक चरित्र
आदिल मन्सूरी

thumb|आदिल मन्सूरी, अहमदाबाद, २००५ 
आदिल मन्सूरी (18 मई 1936 - 6 नवंबर, 2008) एक प्रसिद्ध कवि, नाटककार, और सुलेखक था। उन्होंने  कई भाषाओं, अर्थात्, गुजराती, हिन्दी और उर्दू में लिखा।

 जीवन 
आदिल मंसूरी,जन्म समय नाम फरीद मोहम्मद गुलाम नबी मंसूरी, 18 मई 1936 को अहमदाबाद में हुआ था। उन्होंने प्रेमचंद रायचंद ट्रेनिंग कॉलेज, अहमदाबाद से अपनी प्राथमिक शिक्षा पूरी की और जीएल निऊ इंग्लिश स्कूल, अहमदाबाद और महानगर हाईस्कूल, कराची से अपनी माध्यमिक शिक्षा पूरी की। उन्होंने कई व्यवसायों पर अपना हाथ अजमाई। उन्होंने  कराची में और अपने पूर्वजों के कपड़े की दुकान पर और बाद में अहमदाबाद में कपास और कपड़े के व्यवसाय में काम किया। उन्होंने अंग्रेजी टॉपिक और गुजराती अंगना पत्रिकाओं के साथ पत्रकार के रूप में काम किया। 1972 में विज्ञापन एजेंसी शिल्पी का कॉपीराइटर था। बाद में उन्होंने  भारत छोड़ दिया और संयुक्त राज्य अमेरिका चला गया। 6 नवंबर 2008 को संयुक्त राज्य अमेरिका, न्यू जर्सी में उनकी मौत हो गई।

 रचनाएँ 
उनकी गजल की प्रयोगात्मक रूपों में दिलचस्पी थी। वलांक (1963), पगार्व (1966) और सतात (1970) उनके गजल संग्रह हैं। उन्होंने कई अन्य रूपों में कविता लिखी है, लेकिन उन्हें मुख्यतः अपने गजलों के लिए जाना जाता है। उनकी गजल उर्दू गजल से प्रभावित हैं। उन्होंने गुजराती, हिंदी और उर्दू में गजलें लिखी और एक भाषा के शब्दों का दूसरी में खुल कार इस्तेमाल किया।

हाथ पग बंधायेला छे (1970) और जे नथी  ते (1973) उनके अब्सर्ड एकांकी नाटकों के संग्रह हैं।

 पुरस्कार 
उन्होंने 2008 में वली गुजराती पुरस्कार प्राप्त किया।

 सन्दर्भ 

श्रेणी:1936 में जन्मे लोग
श्रेणी:उर्दू शायर
राजस्थान में पर्यटन

राजस्थान भारत का एक राज्य है जो पर्यटन के लिए सबसे अच्छा राज्य माना जाता है। Rajasthan, by Monique Choy, Sarina Singh. Lonely Planet, 2002. ISBN	1740593634.In Rajasthan, by Royina Grewal. Lonely Planet Publications, 1997. ISBN 0-86442-457-4. राजस्थान राज्य में हर ज़िले में कई दर्शनीय स्थल देखने को मिलते है, यहां विशेषरूप से दुर्ग है जो लगभग हर ज़िले में है। इनके अलावा राजस्थान में कई पौराणिक मन्दिर भी है। 

प्राकृतिक सुंदरता और महान इतिहास से संपन्न राजस्थान में पर्यटन उद्योग समृद्धिशाली है। राजस्थान देशीय और अंतर्राष्ट्रीय पर्यटकों, दोनों के लिए एक उचित पर्यटन स्थल है। भारत की सैर करने वाला हर तीसरा विदेशी सैलानी राजस्थान देखने ज़रूर आता है क्योंकि यह भारत आने वाले पर्यटकों के लिए "गोल्डन ट्रायंगल" का हिस्सा है। जयपुर के महल, उदयपुर की झीलें और जोधपुर, बीकानेर तथा जैसलमेर के भव्य दुर्ग भारतीय और विदेशी सैलानियों के लिए सबसे पसंदीदा जगहों में से एक हैं। इन प्रसिद्ध स्थलों को देखने के लिए यहाँ हज़ारों पर्यटक आते हैं। जयपुर का हवामहल, जोधपुर, बीकानेर के धोरे और जैसलमेर के धोरे काफी प्रसिद्ध हैं। जोधपुर का मेहरानगढ़ दुर्ग ,सवाई माधोपुर का रणथम्भोर दुर्ग एवं चित्तौड़गढ़ दुर्ग काफी प्रसिद्ध है। यहाँ राजस्थान में कई पुरानी हवेलियाँ भी है जो वर्तमान में हैरीटेज होटलें बन चुकी हैं। पर्यटन ने यहाँ आतिथ्य क्षेत्र में भी रोज़गार को बढ़ावा दिया है। यहाँ की मुख्य मिठाई "घेवर" है।

महल
दिल्ली के प्रमुख 10 पर्यटन स्थल 

राजस्थान  अपने प्राचीन महलों ,दुर्गों तथा मन्दिरों के लिए जाना जाता है। 
 उम्मैद भवन पैलेस यह राजस्थान का सबसे बड़ा शाही महल है। 
 लेक पैलेस यह अब वर्तमान में एक लग्ज़री होटल है जो उदयपुर में स्थित है। 
 हवामहल जो 'पैलेस ऑफ़ वाइंड' के नाम से भी जाना जाता है , यह जयपुर में स्थित है। इसमें लगभग ९५० खिड़कियाँ है।

चित्र दीर्घा

लोकप्रिय पर्यटन स्थल
right|100px|thumb| पुष्कर झील
अजमेर की ख़्वाजा मोइनुद्दीन चिश्ती की दरगाह। 
 जोधपुर - घंटाघर ,जोधपुर ,मेहरानगढ़ दुर्ग के लिए तथा धोरों के लिए काफी प्रसिद्ध है। 
 बाड़मेर और बीकानेर जो अपनी हवेलियों के लिए प्रसिद्ध है। 
 जैसलमेर - अपनी हवेलियों तथा रेगिस्तानी धोरों तथा सुनहरे पत्थरों के लिए जाना जाता है। इस कारण सैकड़ों पर्यटक आते-जाते रहते है।

 पर्यटन सर्किट 
राजस्थान में पर्यटन की अपार संभावनाएं है। यहाँ के पर्यटन स्थलों को 10 सर्किटों में विभाजित किया गया हैं। कुछ मैदानी हैं तो कोई मरुस्थलीय, किसी में ऐतिहासिक भवन एवं किले शोभा बढ़ाते हैं तो कही अभ्यारण्य हैं। जानिये इन दस पर्यटन परिपथों के बारे में।

 जयपुर, आमेर
 अलवर, सिलीसेढ़, सरिस्का परिपथ
 भरतपुर डींग धौलपुर परिपथ
 जैसलमेर, जोधपुर, बीकानेर, बाड़मेर नागौर परिपथ
 चुरू झुंझुनू, सीकर परिपथ
 माउंट आबू, सिरोही पाली, जालौर परिपथ
 उदयपुर, चित्तौड़गढ़, नाथद्वारा, कुम्भलगढ़, जयसमन्द, डूंगरपुर परिपथ
 अजमेर, पुष्कर, मेड़ता, नागौर परिपथ
 कोटा, बूंदी, झालावाड़ परिपथ
 रणथम्भौर, टोंक परिपथ

सन्दर्भ

 बाहरी कड़ियाँ 

राजस्थान पर्यटन स्थल हिंदी में 

*
पेरोल

किसी बन्दी व्यक्ति को उसकी सजा की अवधि पूरी होने के पहले ही अस्थाई रूप से रिहा करने को पेरोल (Parole) कहते हैं। पेरोल कुछ शर्तों के अधीन दिया जाता है। 
श्रेणी:विधि

सन्दर्भ
२००१ संसद भवन हमला

२००१ संसद भवन हमला  एक आतंकवादी हमला था Embassy of India – Washington DC (official website) United States of America . Indianembassy.org. Retrieved 8 September 2011. जो भारत के दिल्ली में संसद भवन पर १३ दिसंबर २००१ को हुआ था।  संसद भवन पर हमला करने वाला लश्कर-ए-तायबा और जैश-ए-मोहम्मद नामक आतंकवादी संगठन थे। " [Pakistan Primer Pt. 2] From Kashmir to the FATA: The ISI Loses Control," Global Bearings, 28 October 2011. इस हमले में कुल १४ लोगों की जानें गई थी। 'The terrorists had the home ministry and special Parliament label' . 2006. . रीडिफ India. 13 December 2001"Terrorists attack Parliament; five intruders, six cops killed" . 2006. . रीडिफ India. 13 December. 2001

सन्दर्भ

श्रेणी:आतंकवादी हमले
श्रेणी:हमला
श्रेणी:आतंकवादी हमला
श्रेणी:2001
शेखर पाठक

350px| प्रसिद्ध भारतीय लेखक डॉक्टर शेखर पाठक। 

डा. शेखर पाठक उत्तराखंड से एक भारतीय इतिहासकार, लेखक और विद्वान है। वह 1983 में स्थापित हिमालय क्षेत्र अनुसंधान के लिए पीपुल्स एसोसिएशन (पहाड़) के एक संस्थापक, कुमाऊं विश्वविद्यालय, नैनीताल में इतिहास के पूर्व प्रोफेसर और नई दिल्ली में तीन मूर्ति पर समकालीन अध्ययन के लिए केंद्र में एक नेहरू फैलो हैं।A man to match his mountains: Shekhar Pathak has aptly been named `Encyclopaedia of the Himalaya', so staggering is his knowledge of his region.

उन्हें भारत की सरकार द्वारा 2007 में पद्म श्री से सम्मानित किया गया।

 कैरियर 
दो दशकों के लिए नैनीताल में कुमाऊं विश्वविद्यालय में इतिहास के प्रोफेसर रहे।A man to match his mountains: Shekhar Pathak has aptly been named `Encyclopaedia of the Himalaya', so staggering is his knowledge of his region.  हर दशक में एक बार, 1974, 1984, 1994 और 2004 में, उन्होंने, असकोट-आराकोट से एक पदयात्रा की।A man to match his mountains: Shekhar Pathak has aptly been named `Encyclopaedia of the Himalaya', so staggering is his knowledge of his region.

2007 में उन्होंने मैगसेसे पुरस्कार विजेता, चंडी प्रसाद भट्ट, के साथ साथ हिमालय लोगों का अध्ययन करने के लिए लेह से अरुणाचल प्रदेश तक हिमालय से गुजरती एक तीन साल की परियोजना पर ले लिया।Padma Shri teams up with Magsaysay winner for hill recce  The Telegraph, March 12, 2007. उन्होंने डॉ उमा भट्ट के साथ, एशिया की पीठ के अनुसार, हिमालय एक्सप्लोरर, पंडित नैन सिंह रावत की जीवनी एशिया की पीठ पर भी लिखी।Participants The 2008 Writers' Festival.

वह हिमालय लोगों पर अनुसंधान के लिए 1983 में स्थापित नैनीताल स्थित एक गैर-लाभकारी संगठन, हिमालय क्षेत्र अनुसंधान के लिए पीपुल्स एसोसिएशन (पहाड़),  द्वारा प्रकाशित वार्षिक के संस्थापक संपादक हैं।

 रचनाएँ *हरि भारी उम्मीद, द चिपको मूवमेंट:ए पीपुल्स हिस्ट्री

 कुमाऊं हिमालय: लालच। ज्ञानोदय प्रकाशन. 1993. ISBN 81-85097-26-7.

 पुरस्कार 
 2006:महापंडित राहुल सांकृत्यायन अवार्ड (केंद्रीय हिंदी संस्थान)
 2007: पद्म श्री (भारत सरकार)

सन्दर्भ

श्रेणी:भारतीय इतिहासकार
श्रेणी:जीवित लोग
श्रेणी:पद्मश्री प्राप्तकर्ता
श्रेणी:1949 में जन्मे लोग
गोकुल शर्मा

25 दिसंबर 1985 को असम के गुवाहाटी में पैदा हुए गोकुल शर्मा वर्तमान में असम की रणजी क्रिकेट टीम के नियमित सदस्य हैं। गोरखा मूल के गोकुल ने असम के लिए अपना पहला मैच साल 2004 में अपने ही गृहनगर गुवाहाटी में तमिलनाडू के ख़िलाफ़ खेलकर प्रथम श्रेणी क्रिकेट में आगाज किया। दाएं हाथ के बल्लेबाज एवं ऑफ स्पिनर गोकुल ने उस मैच में 29 रन बनाने के अलावा एक विकेट भी झटके थे। गोकुल ने अब तक अपने प्रथम श्रेणी करियर के 41 मैचों में पांच शतको के साथ 1963 रन बनाए हैं। गेंदबाजी करते हुए अन्होंने 8 विकेट भी अपने नाम किए हैं।  

गोकुल शर्मा भारत में सबसे ज्यादा प्रथम श्रेणी क्रिकेट खेलने वाले गोरखा क्रिकेटर भी हैं। उनके अलावा सर्विसेज की तरफ से रिकार्ड 23 सालों तक क्रिकेट खेलने वाले धनश्याम थापा ने 1977 से 2000 के बीच 25 प्रथम श्रेणी मुकाबलों में 885 रन बनाए थे। इस तरह गोकुल भारत के सबसे सफल गोरखा प्रथम श्रेणी क्रिकेटर भी हैं। भारत के लिए रणजी ट्रॉफी में खेलने वाले अन्य गोरखा क्रिकेटर में सर्विसेज के आर थापा ने भी 1985-86 में 1 रणजी मुकाबला खेला था। 30 साल के हो चले गोकुल सीमित ओवर के मुकाबलों मे असम के उपयोगी आलराउंडर में शुमार किए जीते हैं, उन्होंने 35 घरेलू वनडे में 604 रन बनाने के अलावा 24.16 की औसत से 24 विकेट भी चटकाएं हैं। साथ ही 21 टी 20 मैच में 140 रन के अतिरिक्त 12 विकेट भी झटके हैं।

श्रेणी:भारतीय क्रिकेट खिलाड़ी‎
श्रेणी:गोर्खा
श्रेणी:असम के खिलाड़ी
रामबन ज़िला

thumb|266px|रामबन ज़िले में बनिहाल रेल स्टेशन
रामबन (अंग्रेज़ी: Ramban, उर्दु: رام بن) भारत के जम्मू और कश्मीर राज्य में एक नगर और ज़िला है। यह महान पीर पंजाल पर्वतमाला में स्थित है और राज्य के जम्मू विभाग का हिस्सा है। बनिहाल इसी ज़िले में आता है और कश्मीर घाटी में प्रवेश करने से पहले अंतिम पड़ाव है। यहाँ से रेल और जवाहर सड़क सुरंग बनने से पहले भी पास के बनिहाल दर्रे से यातायात कश्मीर जाया करता था।

 भाषाएँ व समुदाय 
रामबन में कश्मीरी भाषा की एक उपभाषा, रामबनी बोली जाती है - हालांकि इसमें गहरे डोगरी भाषा के प्रभाव भी देखे जाते हैं। स्थानीय आबादी लगभग ७०% मुस्लिम और ३०% हिन्दू है।

 तहसील 
ज़िले में आठ तहसीलें हैं:
 रामबन
 बनिहाल
 खड़ी
 राजगढ़
 बटोत
 गूल
 पोगल परिस्तान
 रामसू

 भूगोल 
रामबन ज़िले की औसत ऊँचाई समुद्रतल से १,१५६ मीटर (३,७९२ फ़ुट) ऊपर है। इस ज़िले की सीमाओं में पत्निटॉप का हिल-स्टेशन दक्षिणतम भाग में आता है। पूर्वी छोर पर अस्सार, पश्चिमी पर गूल और उत्तरी पर बनिहाल स्थित है। भूक्षेत्र बहुत पहाड़ी है। इसकी सीमाएँ रेआसी, उधमपुर, डोडा, अनंतनाग और कुलगाम ज़िलों से लगती हैं।

 इन्हें भी देखें 
 बनिहाल
 पीर पंजाल पर्वतमाला

 सन्दर्भ 

*
श्रेणी:जम्मू और कश्मीर के ज़िले
रामेश्वर त्रिवेणी संगम

राजस्थान के सवाई माधोपुर जिले में स्थित तीन नदियों के संगम पर बना भगवान शिव का पवित्र स्थल राजस्थान का त्रिवेणी संगम नाम से प्रसिद्ध धार्मिक स्थल है। <br /
यहां तीन प्रमुख नदियां आके मिलती है।
1. बनास नदी
2. चंबल नदी
3. सींप नदी

 इतिहास 
आदि महाकाव्य रामायण के अनुसार वनवास के समय भगवान राम, लक्ष्मण व सीता वर्तमान सवाई माधोपुर की खण्डार तहसील में स्थित रामेश्वर तीर्थ की जगह एक रात का विश्राम किया था। रामायण के अनुसार दक्षिणी सागर ने जब भगवान राम को रास्ता नहीं दिया तो उसे सुखाने के लिए भगवान राम ने अमोघ बाण का प्रहार किया, जिससे समुद्र के स्थान पर मरूकान्तार हो गया जो अब राजस्थान का पश्चिमोत्तर भाग है। भूगर्भशास्र भी इस बात की पुष्टि करते हैं कि जहाँ अभी रेगिस्तान है, वहां पहले समुद्र लहराता था। 
धार्मिक दृष्टि से पवित्र स्थल के रूप में विख्यात यह स्थान त्रिवेणी संगम के रूप में जाना जाता है, इस स्थान पर तीन प्रमुख नदियों का मिलान होता है, इसी कारण इसे त्रिवेणी संगम नाम दिया गया है, इस जगह पर चंबल नदी , बनास नदी एवं सीप नदी आकर मिलती है, कहाँ जाता है कि प्राचीन काल में भगवान राम ने मिट्टी का शिवलिंग स्थापित करके इसी जगह पर भगवान शिव की पूजा की थी। वर्तमान में इस स्थान पर शिव भक्तों का वर्ष भर जमावड़ा लगा रहता है, चारों तरफ प्रकृति की हरियाली यहाँ के पवित्र स्थान पर चार चाँद लगा देती है। इस त्रिवेणी संगम के पास ही भगवान चतुर्भुजनाथ का मंदिर भी बना हुआ है। 

 मेला 
रामेश्वर शिव लिंग के दर्शनार्थ दूर दराज से आने वाले भक्तजन त्रिवेणी में स्नान कर भगवान शिव के शिव लिंग का जलाभिषेक करते हैं, इस स्थान पर प्रतिवर्ष 'कार्तिक पूर्णिमा' एवं 'महा शिवरात्री' पर विशाल मेला भरता है, लाखों की तादाद में यहाँ पर भीड़ इकट्ठा होती है। इस स्थान को राजस्थान में "मीणा जनजाति का प्रयागराज" भी कहाँ जाता है।
माधो सिंह प्रथम

thumb|माधो सिंह प्रथम
सरामद-ए-राजा-ए हिंदुस्तान राज-राजेश्वर राज-राजेंद्र महाराजधिराज महाराजा सवाई माधोसिँह जी प्रथम जयपुर के प्रमुख महाराजाओं में से एक थे। राजस्थान के सवाई माधोपुर शहर की स्थापना जयपुर के पूर्व महाराजा सवाई माधोसिंह जी प्रथम ने ही 1763 ईस्वी के लगभग की थी। सवाई माधोसिंह जी प्रथम की वजह से सवाई माधोपुर शहर 17वीं व 18वीं शताब्दी के आसपास एक ख्याति प्राप्त शहर माना जाने लगा था। 
राजस्थान सरकार ने 15 मई 1949 में सवाई माधोपुर शहर को सवाई माधोसिंहजी के नाम पर जिला बनाकर उनके द्वारा स्थापित शहर का सम्मान बढ़ा दिया। तब से लेकर आज तक जिले का नाम सवाई माधोपुर के रूप में भारत स्तर पर जाना जाता है।

राज्याभिषेक_29/12/1750

महाराजा सवाई माधो सिंहजी की माता मेवाड़-उदयपुर के महाराणा अमर सिंहजी द्वितीय की पुत्री चँद्र कँवरजी थी।इसके अतिरिक्त बाईजी लाल विचित्र कँवरजी और किशन कँवरजी भी चँद्र कँवर से उत्पन्न हुई थी।

माधोसिँह जी की सात रानियाँ और पुत्र पाँच हुए थे जिनमे से उनके उत्तराधिकारी महाराजा सवाई पृथ्वी सिँहजी और उनके बाद बने महाराजा सवाई प्रताप सिँहजी की माता रानी चुंडावतजी कुंदन कँवरजी पुत्री रावत जसवंत सिंहजी देवगढ़ की थीं इसके अलावा अन्य रानियों में से रानी सिसोदीनीजी रतन कँवरजी पुत्री राजा सूरतान सिंहजी और दूसरी उनके पुत्र राजा सरदार सिंहजी बनेड़ा की पुत्री रानी ब्रज कँवरजी थीं। इनकी एक रानी राठौड़जी अर्जुन कँवरजी पुत्री महाराजा राय सिंहजी ईडर की और पौत्री महाराजा अजीत सिंहजी जोधपुर-मारवाड़ की थीं। अन्य पुत्र कुंवर मान सिँहजी,कुंवर भवानी सिँहजी और कुंवर रघुबीर सिँहजी भी हुए थे परंतु तीनों बाल्यकाल में ही समाप्त हो गए। 

 सफदरगंज समझोता, 1758 __यह समझोता माधोसिंह प्रथम और मुगल बादशाहअहमदशाह और नवाब सफदरगंज(अवध) केमध्य 1758 कोहुआ 
इस समझौते के पश्चात मुगल बादशाह अहमदशाह ने माधोसिंह प्रथम को जनवरी1759 को रणथंभौर का किला भेंट किया।

 भरवाड़ा युद्ध_1761 
कोटा शासक  शत्रुसाल, माधोसिंह को रणथंभौरकिला दिए जानेके कारण अप्रसन हुए और बारां में यहयुद्ध हुआ

इसयुद्ध में शत्रुसाल के सेनापति झालाजालिम सिंह ने माधोसिंह को पराजित कर दिया

इसयुद्धके पश्चात शत्रुसाल ने रणथंभौर पर अधिकार कर लिया

1767 में माधोसिंह ने मावंडायुद्ध मे भरतपुर शासक जवाहरसिंह को पराजित किया गया

1763 मे मोतीडूंगरी महलों का निर्माण करवाया।

अपने भाई ईश्वरीसिंह से उतराधिकार को लेकर संघर्ष__

 जामडोली संधि__1745 
यह संधि माधोसिंह प्रथम व ईश्वरीसिंहके मध्य जयपुर के दीवान राजमलखत्री करवाता हैं।

इस संधि के तहत माधोसिंह को रामपुर व टोंक परगना देना तय हुआ।

  राजमहल का युद्ध__1 मार्च 1747 (टोंक में) 
ईश्वरीसिंह का साथ मुगलसेना ने दिया और माधोसिंहका साथ मेवाड़ महाराणा जगतसिंह2 और कोटा शासक दुर्जनसाल और मराठाओ ने दिया । लेकिन इस युद्ध में विजय ईश्वरीसिंह हुआ

 बगरू का युद्ध 
ईश्वरीसिंह का साथ मुगलसेना ने दिया और माधोसिंहका साथ मेवाड़ महाराणा जगतसिंह2 और कोटा शासक दुर्जनसाल और मराठाओ ने दिया । लेकिन इस युद्ध में विजय माधोसिंह की हुई

माधोसिंह के युद्धजितनेके पश्चात ईश्वरीसिंह से माल, निवाई, टोडा परगने मांगे जिसे ईश्वरी सिंह ने स्वीकार कर लिए।

और मराठाओं को हर्जाना दिलवाया।

ईश्वरी सिंहकी मृत्यु के बाद माधोसिंहप्रथम जयपुर का शासक बना।
5 मार्च 1768 गई।

By rajasthan history books

श्रेणी:जयपुर के लोग
श्रेणी:सवाई माधोपुर ज़िला
श्रेणी:जयपुर के महाराजा
जॉन पॉम्बे मगुफुली

जॉन पोंबे जोसेफ मगुफुली (जन्म: 29 अक्टूबर 1959) तंजानिया के नवनिर्वाचित राष्ट्रपति हैं। उन्होने तंजानिया में हुए राष्ट्रपति चुनावों में सीसीएम पार्टी के बैनर तले 58.46% मत प्राप्त करते हुए जीत दर्ज की। उन्होने इन चुनावों में पूर्व प्रधानमंत्री तथा विपक्ष के नेता, एडवर्ड लोवासा को पराजित किया। एडवर्ड लोसावा को कुल 39.97% मत प्राप्त हुए। इसके पूर्व वे वर्ष 2010 से तंजानिया के निर्माण मंत्री के पद पर कार्यरत थे। उसके पहले वे 1995 से 2000 तक उप निर्माण मंत्री 2000 से 2006 तक निर्माण मंत्री 2006 से 2008 तक भूमि और मानव बस्ती के मंत्री और 2008 से 2010 तक पशुधन एवं मत्स्य पालन मंत्री के रूप में अपनी सेवाएँ दे चुके हैं। वे 1995 से लगातार तंजानियाई संसद के सदस्य हैं।
शिक्षा 
इन्होने 1988 में रसायन विज्ञान और गणित के साथ दार इस सलाम विश्वविद्यालय से स्नातक की उपाधि प्राप्त की। वर्ष १९९४ में रसायन विज्ञान में परास्नातक और २००९ में डॉक्टरेट की उपाधि दार इस सलाम विश्वविद्यालय से ही प्राप्त की।
सन्दर्भ

बाहरी कड़ियाँ

श्रेणी:1959 में जन्मे लोग
श्रेणी:तंजानिया के राष्ट्रपति
न्यू यॉर्क हिल्टन मिडटाउन

न्यू यॉर्क हिल्टन मिडटाउन, न्यू यॉर्क शहर का सबसे बड़ा और विश्व का १०१वाँ सबसे उँचा होटेल (सराय) है। इस होटेल का मालिकाना हक एवं प्रबंधन का अधिकार हिल्टन वर्ल्डवाइड नाम की कंपनी के पास है।
इसकी ४७ मंज़िल उँची इमारत रॉकेफेलर सेंटर के उत्तरपूर्वी छोर पर सिकस्थ एवन्यू और 53 स्ट्रीट पर स्थित है। इस होटेल में जॉन एफ. केनेडी एवं उसके बाद के सभी अमेरिकी राष्ट्रपति अतिथि के तौर पर रह चुके है। १९६४ में महान कलाकार समूह बीटल्स भी अपने एड सलिवन थियेटर की यात्रा के दौरान यहाँ ठहरा था। १९७३ में दुनिया का सबसे पहला मोबाइल फोन कॉल भी इसी होटेल के अतिथि मार्टिन कूपर द्वारा इस होटेल के सामने से किया गया था।

इतिहास
इस परियोजना को हिल्टन होटेल्स कॉर्पोरेशन, द रॉकेफेल्लर ग्रूप, और द उरीस बिल्डिंग कॉर्पोरेशन द्वारा संयुक्त रूप से पूरा किया गया था। इसके असली वास्तुकार मॉरिस लापिडूस थे जिन्होने इसे फॉंटनब्ल्ट होटेल बिल्डिंग की संरचना के अनुसार वक्राकार रूप में बनाने का प्रस्ताव रखा था। परंतु लापिडूस को इस योजना से हटना पड़ा क्योंकि वे पास ही में एक दूसरे होटेल अमेरिकाना होटेल (वर्तमान में द शेरेटन न्यूयॉर्क होटेल एंड टावर्स की संरचना पर भी काम कर रहे थे। 
thumb|न्यू यॉर्क हिल्टन मिडटाउन का प्रवेश द्वार

इसके बाद विलियम बी. टैबलर को इस कार्य के लिए अनुबंधित किया गया एवं उन्होने इसको स्लैब के आधार पर डिज़ाइन किया। इसका उद्घाटन २६ जून, १९६३, को किया गया और उस समय यह २,१५३ कमरो के साथ न्यूयॉर्क सिटी शहर का सबसे बड़ा होटेल था।

हिल्टन होटेल्स एंड रिज़ॉर्ट्स का यह दावा है कि इंग्लेंड के महान गीतकार और संगीतकार जॉन लेनन द्वारा १९७१ में रचित इमेजीन नाम के गीत के बोल इसी होटेल में लिखे गया थे। 
यह होटेल अपने पश्चिमी भाग के पास वाली उस इमारत की भी मालिक है जहाँ अडेल्फी थियेटर था और जिसमे द हनिमूनर्स नाम के धारावाहिक के कुछ एपिसोड की शूटिंग हुई थी। १९७० में अडेल्फी थियेटर को गिरा दिया गया। इस स्थान पर १९८९ में १३२५ एवन्यू ऑफ द अमेरिकास नाम के कार्यालय भवन का निर्माण किया गया। यह भवन होटेल से एक गलियारे के द्वारा जुड़ा हुआ है और के सिकस्थ एवन्यू वाले पते का ही उपयोग करता है जबकि यह सेवेन्थ एवन्यू के ज़्यादा नज़दीक है।

१९९० में १ करोड़ डालर की लागत से किए गये नवनिर्माण के बाद होटेल के कमरों की कुल संख्या घट कर १९८० हो गई। इस होटेल का ११९१-९४ में फिर से नवनिर्माण किया गया और ११९८-२००० में एक बार फिर से १ करोड़ डालर के खर्चे के साथ किए गये नवनिर्माण से इसकी लॉबी का कायापलट हो गया। साथ ही पाँचवे तल पर ८०० वर्ग फ़ुट (७४० वर्ग मीटर) वाला प्रेकॉर यूएसए नाम का एक फिटनेस सेंटर भी बनाया गया।

इसी समय के आसपास इस होटेल का नाम बदलकर हिल्टन न्यू यॉर्क कर दिया गया क्योंकि हिल्टन समूह की उस समय की प्रचार योजना के अनुसार होटलों के नाम के पहले शहर का नाम लगाने का प्रचलन चल रहा था। २००७ में हुए चौथे नवनिर्माण के साथ ही होटेल में ४२ से लेकर ४४ तल पर ४७ सूईट बनाए गये।

२०१३ में इसकी ५०वीं वर्षगाँठ के अवसर पर होटेल का नाम पुनः बदल कर न्यू यॉर्क हिल्टन मिडटाउन कर दिया गया। साथ ही साथ होटेल ने कमरों में खाना पहुचाने का नियम भी ख़त्म कर दिया। एक नये रेस्तराँ की स्थापना की गयी जिसने "हर्ब एण्ड किचन" से नाम अपनी एक अलग रूम डेलिवरी शुरू की।

सन्दर्भ

श्रेणी:न्यूयॉर्क शहर के होटल
क्रोएशिया एयरलाइन्स

क्रोएशिया एयरलाइन, क्रोएशिया देश की प्रमुख राष्ट्रीय एयरलाइन है। इस का मुख्य कार्यालय जगरेब  शहर के निकट बुज़ीन नाम के स्थान पर है।यह युरोप स्थित कई सारे गंतव्यो हेतु उड़ानो का संचालन करती है। इसका मुख्य परिचालन केंद्र जगरेब इंटरनॅशनल एयरपोर्ट और इसके मुख्य उड़ान स्थल डुब्रॉवनिक, स्प्लिट, और ज़ेडार हैं। नवंबर २००४ से क्रोएशिया एयरलाइन, स्टार एलायंस नाम की एक प्रमुख एयरलाइन समूह की सदस्य है।

अपने २५ साल के सेवा कल के दौरान क्रोएशिया एयरलाइन की छवि एक मध्यम आकार के एयरलाइन की है, जो की अपनी उड़ान सुरक्षा, यात्री सेवा की गुणवत्ता एवं इसके कर्मचारियो के पेशेवर कौशल के लिए सराही जाती है। यह युरोप के लगभग सभी गंतव्यों के लिए छोटी एवं लंबी दोनो तरह की उड़ानो का संचालन करती है।। क्रोएशिया एयरलाइन का अपने देश के पर्यटन में खास योगदान है क्योंकि क्रोएशिया आने वाले लगभग एक तिहाई पर्यटक इस एयरलाइन के उड़ानो द्वारा ही आते हैं। साथ ही २०१४ के आँकड़ो अनुसार के यह क्रोएशिया की चौथी सबसे बड़ी निर्यातक भी है।

इतिहास
आरंभिक वर्ष
इस एयरलाइन की स्थापना २० जुलाई १९८९ को की गयी थी और तब इसका नाम ज़गाल (जगरेब एयरलाइन) था। शुरू में इसके पास सिर्फ़ एक सेस्ना ४०२ विमान था जो के यू पी एस कंपनी के लिए मालवाहक कार्य करता था। क्रोएशिया में पहले लोकतांत्रिक चुनाव के बाद इस का नाम २३ जुलाई १९९० से क्रोएशिया एयरलाइन कर दिया गया।

२००० के बाद की घटनाएँ
सन २००० में दो और एयरबस विमान इसके बेड़े में शामिल किए गये और पहली बार स्वचालित टिकट प्रणाली का उपयोग शुरू किया गया। २००१ में इस एयरलाइन को जर्मन विमानन प्राधिकरण लूफ़्थफहर्त-बूंदेसांत द्वारा रखरखाव और तकनीकी कृत्य का प्रमाण पत्र मिला। १८ नवंबर २०१४ को क्रोएशिया एयरलाइन, स्टार एलायंस में शामिल हो गई।

मार्च २००९ तक कंपनी ने १९९३ में शामिल किए गये कम दूरी वाले तीन एटीआर 42 विमानो को अपने बेड़े से हटा दिया और इनकी जगह ६ बॉंबर्डियर डैश 8 क्यू400 एस विमान शामिल किए गये। इनमे से पहला विमान मई २००८ में शामिल किया गया।

२२ अक्तूबर २००८ को क्रोएशिया एयरलाइन और एयरबस ने १३२ सीटों वाले चार और ए ३१९ विमानो को शामिल किए जाने को घोषणा की जो कि २०१३ तक बेड़े में शामिल कर लिए जाने थे।

कंपनी संबंधित मामले

स्वामित्व
९९.७२% की हिस्सेदारी के साथ क्रोएशिया एयरलाइन की सबसे बड़ी शेयरधारक क्रोएशिया की सरकारी असेट मॅनेज्मेंट एजेन्सी है। जबकि जगरेब एयरपोर्ट एलएलसी लिमिटेड की साझेदारी १.७२% है। क्रोएशिया की स्टेट एजेन्सी फॉर डेपॉज़िट इन्षुरेन्स आंड बॅंक रीहॅबिलिटेशन के पास ०.७६% शेयर हैं तथा ०.५०% की साझेदरी आम जनता के पास है।

सहायक कंपनिया
अपने मुख्य कारोबार के साथ साथ क्रोएशिया एयरलाइन के पास कई विमानन संबधी सहायक कंपनिया भी है . जैसे कि :-

 ओब्ज़ोर पुतोवंजा
 प्लेसो प्रजेवोज़
 अमडेयस क्रोवेशिया

कोड साझेदारी समझौते 

वर्तमान क्रोएशिया एयरलाइन की कई सारे एयरलाइन के साथ कोड साझेदारी समझौते है।  जैसे कि

 ऑस्ट्रियन एयरलाइंस
 एयर कनाडा
 एयर फ्रांस
 ब्रसेल्स एयरलाइंस
 केएलएम
 एल ओ टीपोलिश एयरलाइंस
 लुफ्थांसा
 टी ओ पी पुर्तगाल
 तुर्की एयरलाइंस
 स्कैंडिनेवियाई एयरलाइंस
 सिंगापुर एयरलाइंस 
 स्विस इंटरनेशनल एयरलाइन्स
 यूनाइटेड एयरलाइंस

विमान दस्ता
जुलाइ २०१५ की ताज़ा जानकारी के अनुसार के विमान दस्ते में निम्नांकित विमान शामिल थे, जिनकी औसत आयु ११.५ वर्ष है।

सन्दर्भ

श्रेणी:यूरोप के देश
श्रेणी:वायुयान सेवा
जिवा महाला

जीवाजी महाला उस समय की सबसे खतरनाक जाती नाई जाती से आते थे तथा यह महान राजा महापदम नंद के वंशज भी थे एक तथ्य यह भी कहा जाता है की "राम जी चले ना हनुमान के बिना " छत्रपति शिवाजी चले ने जीवाजी महाले के बिना

श्रेणी:इतिहास आधार
जीवाजी महाला उस समय की सबसे खतरनाक जाती नाई जाती से आते थे तथा यह महान राजा महापदम नंद के वंशज भी थे एक तथ्य यह भी कहा जाता है की "राम जी चले ना हनुमान के बिना " छत्रपति शिवाजी चले ने जीवाजी महाले के बिना "
सीताराम लालस

डॉ० सीताराम लालस (29 दिसम्बर 1908 - 29 दिसम्बर 1986) भारत के प्रख्यात कोशकर्मी तथा भाषाविज्ञानी थे। उन्होने राजस्थानी का पहला शब्दकोश निर्मित किया जिसका नाम 'राजस्थानी शब्दकोश' हैं। उन्होने 'राजस्थानी-हिन्दी वृहद कोश' की भी रचना की। एनसाइक्लोपीडिया ऑफ ब्रिटेनिका ने सीताराम लालस को 'राजस्थानी जुबां की मशाल' कहकर संबोधित किया।

भारत सरकार ने सीताराम लालस को पद्मश्री पुरस्कार से सम्मानित किया।

सीताराम लालस का जन्म अपने ननिहाल बाड़मेर जिले के सिरवाडी ग्राम में 25 नवम्बर , 1912 को हुआ था। इन्होंने आठवीं कक्षा उत्तीर्ण करने के साथ ही अध्यापक की नौकरी कर ली। बाद में मैट्रिक परीक्षा उत्तीर्ण की। लालस मूलतः जोधपुर जिले के नरेवा ग्राम के निवासी थे। 1932 ई . में जयपुर के विख्यात साहित्यकार पुरोहित प्रताप नारायण ने बूंदी के पंडित सूर्यमल्ल मिश्रण के पुत्र मुरारोदन का डिंगल कोश उन्हें समीक्षा के लिए भिजवाया । युवा लालस ने डिंगल कोश की उपादेयता पर सक व्यक्त करते हुए उसकी तीखी आलोचना कर डाली। इस पर पुरोहितजी ने उन्हें एक पत्र लिखकर समझाया कि दिल्ली अभी दूर है, तुम्हें बातें कम और काम अधिक करना चाहिये। बस यही सीख उनके जीवन का मूलमंत्र बन गयी और वे मन ही मन यह संकल्प ले बैठे कि उन्हें राजस्थानी का एक ऐसा शब्दकोश तैयार करना है जिसमें राजस्थानी भाषा का कोई भी शब्द नहीं छूटने पाये ।

अपने इस संकल्प को मूर्तरूप देने में लालस जी अपना परिवार , व्यक्तिगत जीवन और सुख-सुविधायें सब भूल गये और लगभग आधी सदी तक कठोर साधना कर जो कोश तैयार किया उसे देखकर आने वाली पीढ़ियाँ सचमुच आश्चर्य करेंगी कि कैसे एक मामूली और साधनविहीन व्यक्ति ने दस जिल्दों में दो लाख से अधिक शब्दों का यह राजस्थानी शब्द कोश का अमर ग्रंथ तैयार किया होगा। राजस्थानी साहित्य अकादमी ने 1973 ई० में उन्हें साहित्य मनीषी , 1976 ई० में जोधपुर विश्वविद्यालय ने डी० लिट् को मानद उपाधि तथा भारत सरकार ने 26 जनवरी , 1977 को पद्मश्री से उन्हें अलंकृत किया।

29 दिसम्बर 1986 के उनका जोधपुर में निधन हो गया।

 आगे देखें 

 डॉ० सीताराम लालस का राजस्थानी भाषा पर साक्षात्कार(Vol. I)
 डॉ० सीताराम लालस का राजस्थानी भाषा पर साक्षात्कार (Vol. II)

सन्दर्भ

श्रेणी:भारतीय कोशकर्मी
श्रेणी:भारतीय भाषावैज्ञानिक
श्रेणी:1912 में जन्मे लोग
श्रेणी:१९८६ में निधन
श्रेणी:जोधपुर के लोग

श्रेणी:चारण
श्रेणी:संम्पादक सूरज प्रकास
कैला देवी वन्य जीव अभयारण्य

कैला देवी वन्य जीव अभयारण्य भारत देश में राजस्थान राज्य में सवाई माधोपुर एवं करौली YOGESH MEENAजिले के अंतर्गत ३७६ वर्ग किलोमीटर क्षेत्र में स्थित है। इसे ईस्वी सन १९८३ में वन्य जीव अभयारण्य का दर्जा दिया गया था। इसमें मुख्य रूप से बघेरा,गोश, रीछ, सुअर, चिंकारा, सांभर, चीतल एवं लोमड़ी आदि वन्य जीव पाये जाते हैं। अभयारण्य राजस्थान और 
मध्यप्रदेश की सीमा को जोड़ता है। अभयारण्य के पश्चिमी किनारे पर बनास नदी और दक्षिण-पूर्व दिशा में चम्बल नदी का प्रवाह है।
कैला देवी वन्यजीव अभयारण्य का नाम कैला देवी मंदिर के नाम से पड़ा है। 

श्रेणी:भारत के वन्य अभयारण्य VISHAL SINGH YADAV
खारिया

खारिया भारत के वृहद जन-जातीय समुदायों मे से एक है

सामुदायिक वर्गीकरण
खारिया समुदाय तीन वर्गों में विभाजित है। दूध खारिया, ढेलकी खारिया व हिल खारिया। प्रथम दो जातियाँ औस्ट्रो-एसियाटिक खारिया भाषा बोलती है तथा हिल खारिया लोगो ने अपनी भाषा इंडो-आर्यन खारिया थार मे परिवर्तित कर दी है।

दूध खारिया व ढेलकी खारिया सम्मिलित रूप से एक जन जाति हैं। इनके पूर्वज रूईदास पटना के निवासी थे। एक अहीर राजा द्वारा खारिया लोगों पर आक्रमण के फलस्वरूप वे भाग कर छोटा नागपुर में आ बसे थे।

हिल खारिया भारत में अलग अलग राज्यों में पाये जाते हैं। उड़ीसा मे वे मयूरभंज जिले के जसीपुर व करंजिया भागों मे पाये जाते हैं। झारखंड मे वे पूर्वी सिंघभूम,गुमला, सिंदेगा जिलों में केन्द्रित है, जहाँ वे मुसबानी, दुमरिया व चकुलिया भागों मे बहुतायत में हैं। पश्चिम बंगाल के पश्चिम मिदनापुर, बांकुरा व पुरुलिया में उनका निवास है। पुरुलिया में वे बहुसंख्यक हैं।

अतिरिक्त जानकारी
Mukhopadhyay, C. (1998). Kharia: the victim of social stigma. Calcutta: K.P. Bagchi & Co. ISBN 81-7074-203-X
Dash, J. (1998). Human ecology of foragers: a study of the Kharia (Savara), Ujia (Savara), and Birhor in Similipāl hills. New Delhi: Commonwealth. ISBN 81-7169-551-5
Sinha, A. P. (1989). Religious life in tribal India: a case-study of Dudh Kharia. New Delhi: Classical Pub. Co. ISBN 81-7054-079-8
Sinha, D. (1984). The hill Kharia of Purulia: a study on the impact of poverty on a hunting and gathering tribe. Calcutta: Anthropological Survey of India, Govt. of India.
Banerjee, G. C. (1982). Introduction to the Khariā language. New Delhi: Bahri Publications.
Doongdoong, A. (1981). The Kherias of Chotanagpur: a source book. [Ranchi]: Doongdoong.
Vidyarthi, L. P., & Upadhyay, V. S. (1980). The Kharia, then and now: a comparative study of Hill, Dhelki, and Dudh Kharia of the central-eastern region of India. New Delhi: Concept.
Biligiri, H. S. (1965). Kharia; phonology, grammar and vocabulary. Poona: [Deccan College Postgraduate and Research Institute].

बाहरी कड़ियाँ
 For more information
 First Kharia Online Magazine
 Patricia Donegan & David Stampe’s Online Kharia Dictionary

सन्दर्भ

Category:Languages of India
Category:Odia culture
Category:Munda languages
Category:Scheduled Tribes of India
Category:Social groups in Odisha
Category:Social groups of Jharkhand
चेरुशेरी नम्बूतिरी

thumb|Kannur(Cananore) in the Malabar Providence
चेरुशेरी नम्बूतिरी (१३७५-१४७५) कृष्ण गाथा के लेखक है। इस महाकाव्य को मलयालम महीने के दौरान कृष्ण की पूजा के एक अधिनियम के रूप में भारत में किया जाता है। 
चेरुशेरी नम्बूतिरी १३७५ और १४७५ ए.डी के बीच रहता करते है। चेरुशेरी उनका पैतृक इल्लम का नाम है।। उनका जन्म कन्नूर जिले उत्तर मलबार के कोलत्तुनाडु के कानत्तूर ग्राम में हुआ। अनेक विद्वानों की राय यह है की वो पूनत्तिल नम्बूतिरी के अलावा अन्य कोई नही है। वह एक अदालत कवी और कोलत्तुनाडु की उदयवर्मा राजा के आश्रित थे।

प्रमुख साहित्यिक कृतियों
चेरुशेरी का सबसे बड़ा कृति " कृष्ण गाधा " एक महाकव्य है। यह मलयालम के पहले महाकाव्य है। राजा " वीरस्रिम्कला" और अन्य सम्मान के साथ उसे उपहार में दिया। कुछ विद्वानों का सोच है उन्होनें "चेरुशेरी भारतम" भी लिखा है। चेरुशेरी मलयालम में कविता लेखन के गाधा शैली के प्रवर्तक है। कृष्ण गाथा " भागवत पुराण " के दसवें सर्ग के आधार पर भगवान कृष्ण के बचपन शरारतों की कहानी है। यह कहा जाता है कि चेरुशेरी ने एक माँ अपने बच्छे को सोया करने के लिये गाया लोरी से प्रेरित थे। उन्होनें अपनी रचना के लिये इस छंद पद्ध्ति का इस्तेमाल किया। कृष्ण गाथा में, हम एक बोलने का ढंग देख सकते है, जो वर्तमान काल के समान है। विषय प्रभु श्री कृष्ण की कहानी से संबंधित है। इस कृति " एरुत्तच्छन " के "आध्यात्म रामायण " के समान केरल के लोगों द्वारा सम्मानित किया गया है।" एरुत्तच्छन आधुनिक मलयालम साहित्य के पिता के रूप में जाना जाता है "। यह माना जाता है की चेरुशेरी उत्तर केरल के कुम्ब्रनातु तालुक के पूनम में मलयालम कैलेंडर में वर्ष ६५० के आसपास रहते थे। इस कवी के जीवन के बारे में इतिहास में दर्ज कोई ज्यादा विवरण नही है। लेकिन अगर हम कृष्ण गाथा को ध्यान से अध्ययन करे पता चलता चेरुशेरी एक गहरी सौंदर्य बोध के कवि थे। कृष्ण गाथा "मंजरी" के रूप में जाना जाता एक मधुर छंद में लिखा है। इस कविता भर विशेषण के भव्य उपयोग के साथ लंबा सुंदर वर्णन भी है जो इस रचना काफी रोचक और मनोरंजक बना देता है। जुनून, भक्ति, हास्य और गर्मजोशी की भावनाओं सभी इस कविता में एक वरिष्ठ स्तर में खोज कर रहे है। भागवत पुराण के आधार पर भगवान श्री कृष्ण स्वर्ग की प्राप्त सहित के पूरे जीवन इस रचना में इतने भक्ती के साथ चर्चा की है कि कैसे अच्छी तरह से करने के लिये के रूप में अकथनीय है। 

समापन
भाषा में साहस के साथ नहीं लेकिन भाषा में नम्रता के साथ चेरुशेरी केरलवासियों का दिल जीत लिया और केरल का गौरव बन गया। श्री चिराक्कल बालकृष्णन नायर चेरुशेरी नंबूतिरी और अपने कृतियों के बारे में अनुसंधान कार्यों में बहुमूल्य योगदान दिया था। चिराक्कल बालकृष्णन नायर चेरुशेरी पर अध्ययन में एक आधिकारिक स्रोत के रूप में माना जाता है। चिराक्कल के लेख केरल साहित्य अकादमी, त्रिशूर द्वारा प्रकाशित किया है। चेरुशेरी केरल में रह चुके सभी महानतम कवियों में एक है। उनके ग्रंथों ने केरल राज्य की आबादी के लिये खुशी और गर्व लाया है।

श्रेणी:मलयालम साहित्यकार
श्रेणी: भारतीय लेखक
श्रेणी:भारतीय साहित्यकार
गेरू

right|thumb|300px|तीन प्रकार के गेरुआ रंग
गेरू या गैरिक (ochre) हल्की पीली से लेकर गहरी लाल, भूरी या बैंगनी रंग की मिट्टी है जो लोह आक्साइड से ढँकी रहती है। यह दो प्रकार की होती है। एक का आधार चिकनी मिट्टी होती है तथा दूसरे का खड़िया मिश्रित मिट्टी। दोनों जातियों में से प्रथम का रंग अधिक शुद्ध तथा दर्शनीय होता है। 

कुछ प्रकार के गेरू पीस लेने पर ही काम में लाने योग्य हो जाते हें, किंतु अन्य को निस्तापित करना (calcine) पड़ता है, जिससे उनके रंगों में परिवर्तन हो जाता है और तब वे काम के होते हैं। 'रोमन मृत्तिका' (Roman earth या Terra do siena) नामक प्रसिद्ध गेरू प्राकृतिक अवस्था में धूमिल रंग का होता है, किंतु निस्तापित करने पर यह कलाकारों को प्रिय, सुंदर भूरे रंग का हो जाता है। जिस गेरू में कार्बनिक पदार्थ अधिक होता है उसे निस्तापित करके वार्निश या तेल में मिलाने पर, शीघ्र सूखने का गुण बढ़ जाता है। बहुत सा गेरू कृत्रिम रीति से भी तैयार किया जाता है।

गेरू का उपयोग सोने के आभूषणों पर ओप या चमक लाने तथा कपड़ा रँगने के विविध प्रकार के रंगों और तैलरंग तैयार करने में होता है।

इन्हें भी देखें
गेरुआ
गेरू मिट्टी रंग

श्रेणी:रंग
श्रेणी:मिट्टी
परतदार पत्थर

right|thumb|300px|स्लेट से बनी छत
स्लेट (Slate) महीन कणों वाला रूपान्तरित शैल है। यह बेलबूटेदार (foliated) और समांगी (homogeneous) होती है। 
श्रेणी:निर्माण सामग्री
श्रेणी:कुट्टिम
इसका उत्पादन देश में केवल मध्यप्रदेश (मन्दसौर) में होता है ।
भारत में स्लेट के मुख्य निक्षेप (भण्डार ) राजस्थान हरियाणा हिमाचल प्रदेश और मध्यप्रदेश है। राजस्थान में बड़े निक्षेप है जैसे से - अलवर,अजमेर,भरतपुर, टोंक,सवाई मधोपुर, पाली,उदयपुर,चुरू, चितौड़गढ़।

सन्दर्भ
इवान अलेक्सँद्रोविच गोंचारोब

right|thumb|300px|इवान गोंचारोब
इवान अलेक्सँद्रोविच गोंचारोब (रूसी: Ива́н Алекса́ндрович Гончаро́в, Ivan Aleksandrovich Goncharov; 18 जून 1812 – 27 सितम्बर 1891) प्रसिद्ध रूसी उपन्यासकार एवं लेखक थे। उनके 'अ कॉमन स्टोरी' (A Common Story (1847)) और ओब्लोमोव (1859) बहुत प्रसिद्ध हैं।

इवान गोंचारोब का जन्म सिंबिर्स्क में तथा मृत्यु पेतेर्बुर्ग में हुई। उन्होने मॉस्को विश्वविद्यालय के सहित्य विभाग में शिक्षा प्राप्त की। साहित्यिक कार्य का आरंभ १८३५ में हुआ। समुद्री जहाज से भ्रमण करने पर गोंचारोव ने 'जहाज पल्लादा' नामक यात्रा साहित्य की प्रसिद्ध कृति लिखी। गोंचारोव ने तीन विख्यात उपन्यास लिखे - 'मामूली कहानी' (१८४७), "ओब्लोमोव" (१८५९) और 'खड़ी चट्टान' (१८६९)। इन कृतियों में तत्कालीन रूस के वर्णन हैं: समाज के दो पहलुओं के प्रतिनिधियों आलसी राजदरबारी जमींदारों और सक्रिय पूँजीवादियों के प्रतिबिंब हैं। उपन्यासों के नारी पात्रों में तत्कालीन रूसी समाज के प्रगतिशील विचारों का सजीव चित्रण मिलता है। गोंचारोव ने अनेक आलोचनात्मक कृतियाँ भी लिखीं जो ग्रिबोएदोव, बेलिंस्की आदि रूसी लेखकों से संबंधित हैं।

श्रेणी:रूसी साहित्यकार
मास्को राज्य विश्वविद्यालय

right|thumb|300px|१७९८ में मास्को विश्वविद्यालय
लोमोनोसोव मास्को राज्य विश्वविद्यालय (रूसी : Московский государственный университет имени М. В. Ломоносова ; Lomonosov Moscow State University (MSU; ) रूस के मास्को नगर में स्थित एक सार्वजनिक अनुसंधान विश्वविद्यालय है। इसकी स्थापना मिखाइल लोमोनोसोव ने 25 जनवरी , 1755 को की थी। इसका वर्तमान नाम १९४० में इसके संस्थापक के नाम पर रखा गया।
सन्दर्भ

बाहरी कड़ियाँ
मास्को विश्व विद्यालय का जालस्थल
श्रेणी:रूस के विश्वविद्यालय
गोनन्द

अंगूठाकार|गोनन्द,काश्मीर के शासक थे।
भारत के इतिहास में गोनन्द नाम के तीन राजा हुए जो प्राचीन काश्मीर के शासक थे। उन्हीं के लिये इस नाम का विशेष प्रयोग हुआ और कल्हण ने अपने काश्मीर के इतिहास राजतरंगिणी में उनका यथास्थान काफी वर्णन किया है। 

प्रथम गोनन्द तो प्रागैतिहासिक युग का राजा प्रतीत होता है और कल्हण ने उसे कलियुग के प्रारंभ होने के पूर्व का एक प्रतापी शासक माना है। उसके राज्य का विस्तार गंगा के उद्गमस्थान कैलाश पर्वत तक बताया गया है (काश्मीरेंद्र से गोनदो वेल्लगंगादुकूलया। दिशा कैलासहासिन्या प्रतापी पर्य्युपासत - राजतरंगिणी, १.५७)। यह गोनंद मगध के राजा जरासंध का संबंधी (भाई) था ओर वृष्णियों के विरुद्ध मथुरानगरी के पश्चिमी द्वार पर अवरोध किया था ताकि कृष्ण आदि उधर से भाग न निकलें। परंतु अंत में वह बलराम के हाथों संभवत: युद्ध करते मारा गया। 

द्वितीय गोनन्द उसके थोड़े दिन बाद शासक हुआ और कल्हण का कथन है कि उसी के समय महाभारत का युद्ध लड़ा गया। किंतु उस समय वह अभी बालक ही था और कौरवों पांडवों में किसी ने भी उससे महाभारत युद्ध में भाग लेने को नहीं कहा। उसकी माता का नाम यशोमति था, जिसकी कल्हण ने प्रशंसापूर्ण चर्चा की है। 

तृतीय गोनन्द काश्मीर के ऐतिहासिक युग का राजा प्रतीत होता है, परंतु उसका ठीक ठीक समय निश्चित कर सकना कठिन कार्य है। इतना निश्चित है कि व मौर्यवंशी अशोक और जालौक के बाद हुआ था। (अशोक और जालौक दोनों ही काश्मीर पर अधिकार बनाए रखने में सफल रहे थे।) वह परंपरागत वैदिक धर्म का माननेवाला था, क्योंकि उसके द्वारा बौद्धधर्मावलंबियों की कुरीतियों की समाप्ति, वैदिक आचरों की पुन: प्रतिष्ठा और दुष्ट (?) बौद्धों के अत्याचारों की समाप्ति की बात राजतंरगिणी में कल्हण ने कही है। यह भी वर्णन मिलता है कि उसके राज्य में सुखशांति की कमी नहीं थी और प्रजा धनधान्य से पूर्ण थी। स्पष्ट है कि वह शक्तिशाली और सुशासक था और प्रजा के हित की चिंता करता था। राजतंरगिणी के अनुसार उसने ३५ वर्षों तक राज्य किया। इतिहास की आधुनिक कृतियों में गोनंद नामधारी राजाओं की काश्मीर में बहुतायत के कारण उस प्रदेश के विशिष्ट राजवंश का नाम ही गोनंद वंश से अभिहित होता है।

अन्य
गोनंद कार्तिकेय के एक गण का नाम था। गोनंद अथवा गोनर्द सारस पक्षी को भी कहते हैं जो अपने ही शब्दों से प्रसन्न होता है और पानी में रहकर ही आनंद प्राप्त करता है। गोनंद को कभी कभी गोनदं देश से भी मिलाया जाता है, जिसे हेमचंद्र ने पतंजलि मुनि (पातंजलि 'योगसूत्र' और 'महाभाष्य' के रचयिता) का निवासस्थान बताया है। 'गोनर्द', उत्तर प्रदेश के गोंडा का प्राचीन नाम है।
सन्दर्भ

श्रेणी:भारत का इतिहास
चार्ली के चक्कर में

चार्ली के चक्कर में एक हिन्दी फिल्म है। यह फिल्म 6 नवम्बर 2015 को भारतीय सिनेमाघरों में प्रदर्शित हुई।

कलाकार
 नसीरुद्दीन शाह
 अमित सियाल 
 आनंद तिवारी 
 सुब्रत दत्ता 
 दिशा अरोरा 
 सनम सिंह 
 औरोशिखा डे 
 सिराज मुस्तफा 
 निशांत लाल 
 आँचल नादाराजोग

फिल्मिंग

इस फिल्म की शूटिंग अधिकतर मुम्बई में हुई। क्लायमैक्स द्रश्य के लिए मेकर्स के लिए कोई समुचित स्थान नहीं मिल रहा था इसलिए नसीरुद्दीन शाह ने अपना खुद का फार्महाउस आफर किया लिहाजा शूटिंग वहां पर भी हुई अतः आप इस फिल्म के क्लयमैक्स द्रश्य में फेमस अभिनेता नसीरुद्दीन शाह का फार्महाउस भी देख सकेंगे।

प्रदर्शन
इस फिल्म का प्रदर्शन भारतीय सिनेमाघरों में ६ नवम्बर २०१५ को हुआ।

सन्दर्भ

बाहरी कड़ियाँ
 

श्रेणी:2015 में बनी हिन्दी फ़िल्म
झूम कृषि

right|thumb|300px|फिनलैण्ड में झूम खेती के लिये वन जलाया जा रहा है।(१८९३ में )
झूम कृषि (slash-and-burn farming) एक आदिम प्रकार की कृषि है जिसमें पहले वृक्षों तथा वनस्पतियों को काटकर उन्हें जला दिया जाता है और साफ की गई भूमि को पुराने उपकरणों (लकड़ी के हलों आदि) से जुताई करके बीज बो दिये जाते हैं।  कुछ वर्षों तक (प्रायः दो या तीन वर्ष तक) जब तक मिट्टी में उर्वरता विद्यमान रहती है इस भूमि पर खेती की जाती है। इसके पश्चात् इस भूमि को छोड़ दिया जाता है जिस पर पुनः पेड़-पौधें उग आते हैं। अब अन्यत्र जंगली भूमि को साफ करके कृषि के लिए नई भूमि प्राप्त की जाती है और उस पर भी कुछ ही वर्ष तक खेती की जाती है। इस प्रकार यह एक स्थानानंतरणशील कृषि (shifting cultivation) है जिसमें थोड़े-थोड़े समय के अंतर पर खेत बदलते रहते हैं। भारत की पूर्वोत्तर पहाड़ियों में आदिम जातियों द्वारा की जाने वाली इस प्रकार की कृषि को झूम कृषि कहते हैं। इस प्रकार की स्थानांतरणशील कृषि को श्रीलंका में चेना, हिन्देसिया में लदांग और रोडेशिया में मिल्पा कहते हैं।अक्सर यह दावा किया जाता रहा है कि झूम के कारण क्षेत्र के बहुमूल्य प्राकृतिक संसाधनों का नुकसान हुआ है।झूम खेती (इण्डिया वातर पोर्टल)

यह खेती मुख्यतः उष्णकटिबंधीय वन प्रदेशों में की जाती है।

सन्दर्भ

बाहरी कड़ियाँ
झूम खेती से निजात पाने में अरूणाचल प्रदेश बढ़ रहा सफलता की ओर  (बिजनेस स्टैण्डर्ड)

श्रेणी:कृषि
कोंध

right|thumb|300px|कुटिया कोंध स्त्री
कोंध भारत के ओड़िशा राज्य का निवासी एक आदिवासी समूह है। ओड़िशा के रायगढ़ा, काशीपुर, कल्याणसिंहपुर, बिषम कटक और मुनिगुडा में इनकी संख्या अधिक है।

श्रेणी:भारत के आदिवासी
संक्षीर

right|thumb|300px|रबर बनाने के लिये पेड़ से संक्षीर निकाला जा रहा है।
right|thumb|300px|अफीम का संक्षीर
संक्षीर या लैटेक्स (latex), जलीय माध्यम में बहुलकी सूक्ष्मकणों का पायस (इमल्शन) है। 
http://books.google.com/books?id=De9RUVtQ5TQC&pg=PA33&dq=artificial+polyisoprene+protein 
वैसे तो संक्षीर मूलतः प्राकृतिक पदार्थ है किन्तु अब कृत्रिम लैटेक्स भी बनाये जाने लगे हैं। 

श्रेणी:पदार्थ
सन्दर्भ